CELEX: 31990D0256
Language: el
Date: 1990-05-10 00:00:00
Title: 90/256/ΕΟΚ: Απόφαση της Επιτροπής της 10ης Μαΐου 1990 που καθορίζει τις μεθόδους ελέγχου των επιδόσεων και τις μεθόδους εκτίμησης της γενετικής αξίας των αναπαραγωγών αιγοειδών και προβατοειδών καθαράς φυλής

Avis juridique important

|

31990D0256

90/256/ΕΟΚ: Απόφαση της Επιτροπής της 10ης Μαΐου 1990 που καθορίζει τις μεθόδους ελέγχου των επιδόσεων και τις μεθόδους εκτίμησης της γενετικής αξίας των αναπαραγωγών αιγοειδών και προβατοειδών καθαράς φυλής  

Επίσημη Εφημερίδα αριθ. L 145 της 08/06/1990 σ. 0035 - 0037 Φινλανδική ειδική έκδοση: Κεφάλαιο 3 τόμος 32 σ. 0220  Σουηδική ειδική έκδοση: Κεφάλαιο 3 τόμος 32 σ. 0220 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Μαΐου 1990  που καθορίζει τις μεθόδους ελέγχου των επιδόσεων και τις μεθόδους εκτίμησης της γενετικής αξίας των αναπαραγωγών αιγοειδών και προβατοειδών καθαράς φυλής  (90/256/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 89/361/ΕΟΚ του Συμβουλίου της 30ής Μαΐου 1989 που αφορά τα αναπαραγωγικά αιγοειδή και προβατοειδή καθαράς φυλής (1), και ιδίως το άρθρο 4 τρίτη περίπτωση,  Εκτιμώντας:  ότι οι μέθοδοι που εφαρμόζονται ήδη στα κράτη μέλη για τον έλεγχο των επιδόσεων και της εκτίμησης της γενικής αξίας των αναπαραγωγικών αιγοειδών και προβατοειδών καθαράς φυλής είναι σε γενικές γραμμές ίδιες·  ότι είναι αναγκαίο, ως εκ τούτου, να γίνει μια μεγαλύτερη εναρμόνιση των λεπτομερειών αυτών των μεθόδων για να επιτευχθούν συγκρίσιμα αποτελέσματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Ζωοτεχνικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι μέθοδοι ελέγχου των επιδόσεων και των μεθόδων εκτίμησης της γενετικής αξίας των αναπαραγωγικών αιγοειδών και προβατοειδών καθαράς φυλής είναι εκείνες που αναφέρονται στο παράρτημα.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 10 Μαΐου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 153 της 6. 6. 1989, σ. 30.  ΠΑΡΑΡΤΗΜΑ  Η γενετική αξία ενός αναπαραγωγικού αιγοειδούς ή προβατοειδούς καθαράς φυλής μπορεί να υπολογισθεί με τη χρησιμοποίηση μιας από τις παρακάτω μεθόδους ή με ένα συνδυασμό αυτών των μεθόδων. Η αρμόδια αρχή μπορεί να έχει πρόσβαση σε όλα τα στοιχεία που λαμβάνονται κατά τη δοκιμασία. Τα τελικά αποτελέσματα πρέπει να είναι προσπελάσιμα.  Ι. Ατομικός έλεγχος  1. Ατομικός έλεγχος στο κέντρο  α) πρέπει να αναφέρεται στο όνομα του οργανισμού ή της αρχής που είναι υπεύθυνη για το κέντρο καθώς και το όνομα της αρχής που είναι υπεύθυνη για τον υπολογισμό και τη δημοσίευση των αποτελεσμάτων·  β) πρέπει να αναφέρονται σαφώς οι λεπτομέρειες της δοκιμασίας ·  γ) αναφέρονται ευκρινώς τα ακόλουθα στοιχεία:  - όροι αποδοχής στο σταθμό, και ιδίως η μέγιστη ηλικία ή το βάρος των νεαρών ζώων αναπαραγωγής κατά την αρχή της δοκιμασίας και αριθμός των ζώων,  - διάρκεια της περιόδου δοκιμασίας στο κέντρο, ή τελικό βάρος,  - τύπος διαίτης και σύστημα διατροφής·  δ) πρέπει να αναφέρονται ευκρινώς οι παράμετροι που χρησιμοποιούνται (για παράδειγμα, το ζων βάρος, αλλαγή της διατροφής, υπολογισμός της σωματικής διάπλασης, γαλακτοκομική παραγωγή, σύνθεση του γάλακτος, ποιότητα της παραγωγής μαλλιού ή οποιοδήποτε άλλο σχετικό στοιχείο)·  ε) η μέθοδος που χρησιμοποιείται για την εκτίμηση της γενετικής αξίας πρέπει να είναι έγκυρη επιστημονικά, σύμφωνα με τις καθορισμένες ζωοτεχνικές αρχές. Οι γενετικές ιδιότητες των ζώων αναπαραγωγής που υποβάλλονται σε δοκιμασία πρέπει να καθορίζονται με κριτήρια γενετικής αξίας ή με βάση τη διαφορά τους με αντίστοιχα ζώα αναπαραγωγής για κάθε παράμετρο.  2. Ατομικός έλεγχος στην εκμετάλλευση  Ο ατομικός έλεγχος μπορεί να πραγματοποιηθεί στην εκμετάλλευση υπό τον όρο ότι μετά την περάτωση της δοκιμασίας η γενετική αξία μπορεί να υπολογισθεί σύμφωνα με τις καθορισθείσες ζωοτεχνικές αρχές.  ΙΙ. Γαλακτοπαραγωγικός έλεγχος και εκτίμηση της γενετικής αξίας των θηλυκών ζώων όσον αφορά τις γαλακτοκομικές παραμέτρους  1. Πρέπει να αναφερθεί η ονομασία του οργανισμού και της αρμόδιας αρχής που είναι υπεύθυνη για τη διεξαγωγή της δοκιμασίας, καθώς και η ονομασία της αρχής που είναι υπεύθυνη για τον υπολογισμό και τη δημοσίευση των αποτελεσμάτων.  2. Πρέπει να καθορισθούν οι λεπτομέρειες της διαδικασίας.  3. Οι παράμετροι που χρησιμοποιούνται, σύμφωνα με τους κανόνες που θεσπίζονται από τη διεθνή επιτροπή για τον έλεγχο της γαλακτοκομικής παραγωγής, η γαλακτοκομική παραγωγή (η σύνθεση του γάλακτος ή κάθε άλλο σχετικό στοιχείο), πρέπει να καθορισθούν με σαφήνεια.  4. Τα αριθμητικά στοιχεία της γαλακτοκομικής παραγωγής που χρησιμοποιούνται για τον καθορισμό της γενετικής αξίας των θηλυκών ζώων πρέπει:  - να αφορούν μια καθορισμένη περίοδο σύμφωνα με τους κανόνες που θεσπίστηκαν από τη διεθνή επιτροπή για τον έλεγχο της γαλακτοκομικής παραγωγής,  - να συγκεντρωθούν σε ομάδες για να ληφθεί υπόψη κάθε σημαντική επίπτωση στο περιβάλλον.  5. Η μέθοδος που χρησιμοποιείται για την εκτίμηση της γενετικής αξίας πρέπει να είναι επιστημονικά αποδεκτή σύμφωνα με τις καθορισθείσες ζωωτεχνικές αρχές. Οι γενετικές ιδιότητες των ζώων αναπαραγωγής που υποβάλλονται σε δοκιμασία πρέπει να καθορίζονται σε γενετική αξία ή με βάση τη διαφορά τους με αντίστοιχα ζώα αναπαραγωγής.  ΙΙΙ. Έλεγχος των απογόνων ή/και των συγγενών  1. Αναφέρεται η ονομασία του οργανισμού ή της αρχής που φέρει την ευθύνη της δοκιμασίας καθώς και η ονομασία της αρχής που φέρει την ευθύνη του υπολογισμού και της δημοσίευσης των αποτελεσμάτων.  Η γενετική αξία του ζώου αναπαραγωγής υπολογίζεται με βάση τις ιδιότητες ενός ορισμένου αριθμού απογόνων και, ενδεχομένως, συγγενών σε συνάρτηση:  α) με τα χαρακτηριστικά παραγωγής κρέατος ή εκτροφής:  - πρέπει να παρέχεται ή να αναφέρεται μια λεπτομερής περιγραφή της μεθόδου δοκιμασίας,  - οι απόγονοι και οι συγγενείς δεν πρέπει να υφίστανται επιλεκτική μεταχείριση,  - αναγνωρίζονται τρία είδη δοκιμασίας των απογόνων ή/και των συγγενών: i) κεντρική δοκιμασία στα κέντρα δοκιμασίας των απογόνων ή/και συγγενών,  ii) πρόγραμμα ελέγχου των απογόνων ή/και συγγενών που εφαρμόζεται στις εκμεταλλεύσεις. Οι απόγονοι ή/και συγγενείς πρέπει να επιλέγονται μεταξύ των κοπαδιών κατά τέτοιο τρόπο ώστε να είναι δυνατή μια έγκυρη σύγκριση μεταξύ των ζώων αναπαραγωγής,  iii) στοιχεία που συλλέγονται από αναγνωρισμένα σφάγεια των απογόνων ή/και των συγγενών·  β) με τα χαρακτηριστικά του γάλακτος:  - πρέπει να διευκρινίζονται οι λεπτομέρειες της δοκιμασίας,  - να μη γίνεται επιλεκτική μεταχείριση των θηλυκών ζώων,  - η ποσότητα και σύνθεση του γάλακτος πρέπει να συμπεριλαμβάνονται στον υπολογισμό της γενετικής αξίας.  3. Οι απόγονοι και οι συγγενείς πρέπει να επιλέγονται κατά τρόπο αμερόπλητο. Πρέπει να χρησιμοποιούνται όλα τα σχετικά στοιχεία για την εκτίμηση της γενετικής αξίας των ζώων αναπαραγωγής. Επιρροές άλλες από τις γενετικές ιδιότητες πρέπει να παραμερίζονται με ενδεδειγμένες διαδικασίες κατά τον προσδιορισμό της κληρονομικής αξίας.  4. Οι παράμετροι που έχουν καταγραφεί (για παράδειγμα, η αύξηση ζώντος βάρους, η αλλαγή διατροφής, η ποιότητα του σφάγειου, η γαλακτοκομική παραγωγή, η σύνθεση του γάλακτος, η ιδιότητα της παραγωγής μαλλιού, τα χαρακτηριστικά της αναπαραγωγής, η γονιμότητα, η αναπαραγωγικότητα, η βιωσιμότητα των απογόνων ή/και συγγενών ή κάθε άλλο σχετικό στοιχείο) πρέπει να αναφέρονται επακριβώς.  5. Η μέθοδος που χρησιμοποιείται για την εκτίμηση της γενετικής αξίας πρέπει να είναι αποδεκτή επιστημονικά, σύμφωνα με τις καθορισθείσες ζωοτεχνικές αρχές.